શાહિદે તેની કરિયરમાં ઘણા ચઢાવ-ઉતાર જોયા છે. તે કહે છે કે મને ઘણીવાર એમ લાગે છે કે હું ખુદની સાથે પણ સંઘર્ષ કરી રહ્યો છું. તમારે એ જ કામ કરવું જોઇએ, જે કરીને તમને ખુશી મળે. આ જ કામ કરવાની હું અત્યારે કોશિશ પણ કરી રહ્યો છું અને તે વાત મારા માટે કારગત સાબિત થઇ રહી છે. બની શકે કે આવું વિચારવામાં મને બે વર્ષ કામ ન મળે, પરંતુ હું જે છે તેમાં ખુશ છું. શાહિદ કરીના, પ્રિયંકા અને વિદ્યા બાલન સાથે કામ કરી ચૂક્યો છે. હવે તે આલિયા, શ્રદ્ધા અને સોનાક્ષી સાથે કામ કરી રહ્યો છે. તે કહે છે કે દરેક વ્યક્તિ બીજી વ્યક્તિથી અલગ હોય છે. નવી છોકરીઓ સાથે મારું કામ કરવાનું એક્સાઇ‌ટિંગ રહ્યું, કેમ કે એ લોકો મને અલગ રીતે રિએક્ટ કરવા મજબૂર કરે છે.